PARLAMENTUL ROMÂNIEI
CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 30.10.2001 

Nr.597 

R A P O R T

asupra proiectului de Lege pentru ratificarea Convenţiei penale asupra corupţiei, adoptată la Strasbourg la 27 ianuarie 1999.


Cu adresa nr.597 din 22 octombrie 2001, înregistrată sub nr.31/1218 din 22 octombrie 2001, Comisia juridică, de disciplină şi imunităţi a fost sesizată, spre dezbatere în fond cu proiectul de Lege pentru ratificarea Convenţiei penale asupra corupţiei, adoptată la Strasbourg la 27 ianuarie 1999.



Consiliul Legislativ a avizat favorabil proiectul de lege, cu avizul nr.908 din 30 august 2001.



Comisia pentru politică externă, sesizată spre dezbatere şi avizare, a hotărât avizarea favorabilă a proiectului de lege, conform avizului nr.33/597 din 25 octombrie 2001.

1. 

Convenţia penală asupra corupţiei stabileşte, în principal, următoarele:

2. Categoriile subiectului calificat în infracţiunile de corupţie, pentru noţiunile de “agent public” şi “persoană juridică”, urmând a fi avute în vedere definiţiile existente în dreptul intern al fiecărui stat parte.

3. Măsurile ce trebuie luate la nivel naţional de statele părţi pentru incriminarea corupţiei active şi pasive a agenţilor publici naţionali şi agenţilor publici străini.

4. Competenţa soluţionării cauzelor privind corupţia activă şi pasivă.

5. Modalităţile de cooperare internaţională.

6. Un sistem obligatoriu de control prin intermediul unei instituţii europene denumită Grupul de state împotriva corupţiei.



În conformitate cu prevederile art.60 din Regulamentul Camerei Deputaţilor, Comisia juridică de disciplină şi imunităţi a examinat proiectul de lege în şedinţa din  30 octombrie 2001.



Ca urmare a punctelor de vedere exprimate de către membrii Comisiei juridice, de disciplină şi imunităţi şi de către reprezentantul Ministerului Justiţiei, s-a hotărât, cu majoritate de voturi, ca proiectul de lege să fie supus, spre dezbatere şi  adoptare plenului Camerei Deputaţilor, în forma prezentată de iniţiator.


În raport de obiectul şi conţinutul său, proiectul de lege face parte din categoria legilor ordinare.

